ET
C 177/164
Euroopa Liidu Teataja
17.5.2023
Kolmapäev, 14. detsember 2022
Artikkel 16e Soojuspumpade kasutuselevõtu kiirendamine 1.
Soojuspumpade paigaldamise loamenetlus ei kesta kauem kui üks kuu.
2.
Pärast asjaomase üksuse teavitamist antakse ülekande- või jaotusvõrguga võrguühenduse loomiseks luba:
a) soojuspumpadele, mille elektritootmise võimsus on kuni 12 kW, ning b) omatarbeks toodetud taastuvenergia tarbija, ühiselt omatarbeks toodetud taastuvenergia tarbijate ja taas­ tuvenergiakogukondade poolt direktiivi (EL) 2018/2001 artikli 2 punkti 14 kohaselt kuni 50 kW elektrivõimsusega paigaldatud soojuspumpadele, tingimusel et omatarbeks toodetud taastuvenergia tarbija taastuvenergia tootmiskäitise võimsus moodustab vähemalt 60 % soojuspumba võimsusest, välja arvatud juhul, kui esinevad põhjendatud ohutusprobleemid või süsteemi osad ei ühildu tehniliselt.
3.
Loamenetlustest tulenevad otsused avaldatakse.
[ME 32]
Artikkel 16f Liikmesriigid annavad komisjonile aru a) taastuvenergiajaamade loamenetluste kestusest nii taastuvenergia kiirendusaladel kui ka väljaspool neid; b) artikli 16d mõjust loamenetluse ja kohtumenetluste kestusele.
Komisjon hindab liikmesriikide esitatud teavet ja teeb vajaduse korral ettepanekuid asjakohaste õigusaktide muutmiseks.“
▌ Artikkel 4 Ülevõtmine 1) Liikmesriigid jõustavad artikli 1 punkti 10 järgimiseks vajalikud õigus- ja haldusnormid hiljemalt [üks kuu pärast käesoleva direktiivi jõustumist].
[ME 35] Liikmesriigid jõustavad artikli 1 punktide 1, 2, 3, 4, 6, 8 ja 9 ning artikli 3 järgimiseks vajalikud õigus- ja haldusnormid hiljemalt [kuus kuud pärast käesoleva direktiivi jõustumist].
[ME 36] Liikmesriigid jõustavad artikli 1 punktide 5 ja 7 ning artikli 2 järgimiseks vajalikud õigus- ja haldusnormid hiljemalt [üks aasta pärast käesoleva direktiivi jõustumist].
[ME 37] Nad edastavad kõnealuste normide teksti viivitamata komisjonile.
Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile.
Sellise viitamise viisi näevad ette liikmesriigid.
2) Liikmesriigid edastavad komisjonile käesoleva direktiiviga reguleeritavas valdkonnas nende vastu võetud põhiliste siseriiklike õigusnormide teksti.
Artikkel 5 Jõustumine Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
Artikkel 6 Adressaadid Käesolev direktiiv on adresseeritud liikmesriikidele.
..., Euroopa Parlamendi nimel
Nõukogu nimel
president
eesistuja